George W. Bush

George Walker Bush (* 6. Juli, 1946 ä New Haven) es dr 43. Präsident van d USA. Tösche 1995 un öt Joohr 2000 woch hä dr 46. Juverneur van dr Staat Texas. Singe Papp, George H. W. Bush, woch och US-Präsident. Sing Mamm heecht Barbara Bush.

 Si Lääve 
 D Jurend 
George woss als äldstes va 4 Kenger van George H. W. Bush un Barbara Bush op. 
Hä besood d Jongeschüll van d Philips Akademie en dr Staat Mässachusetts un jäng dono no d Yale University, wat op Ripuarisch Hochschüll va Jeil heecht. 1968, dat woch en d Zitt van dr Vietnam Kresch, troon hä d Nationaljarde beij. Hä vlooch Vluchzeuje övver Texas. Ongerlaare us di Zitt liije en öt Prevatarchiv van d Famelisch Bush un send d Öffentlichkeet net zojänglich.

1974 vorloor hä em Alder va 28 Joohr wäje Alkohol am Steuer dr Vührersching. 

George besood d Universität va Harvard un jäng dono en d Ölindustri, di sing Famelisch völl Jeld jebraat hod. 1977 liirde hä Laura Welsch kenne. Seij hiirode un leete sisch ä Midland, dat litt ä Texas neer. George wääßelde d Kersch un troon d Metodiste beij. 1978 vorsoot hä en öt Repräsentantehuus z komme, vorloor ävver d Waahle. Öt hosch, dat hä öt net schaffde, d Lüüh op öt Land a zu spräche.

 Zitt als Juverneur 
1994 jelong öt George d Waahle zom Juverneur z jewänne. En di Zitt wooch Bush önö Ongerstötzer van d Todesstroof. Di Positiun als Juverneur woch ö Sprongbrett vöör sing Waahl zom Präsidente. 

 Präsident George W. Bush 
 D 1. Präsidentschaf 
D Waahle em Joohr 2000 woore ärsch knapp un isch d leitzte Stemme us dr Staat Florida maade Bush zm neue Präsidente. Hä kandideerde vöör d Republikaner un domet koom öt z önö Wäähsel em Wisse Huuß. Dr vörherije Präsident Bill Clinton met d First Ladi Hillary Clinton jehood d Demokrate a. 
En d ischte Amtszitt va Bush veele d Anschlääch vam 11. September 2001. Dat vüürde zo önö Hoov neu Jesätze un Bestemmunge. 

Dr Usstrett van d USA us öt Kyoto-Protokoll veel en d ischde Amtszitt va George W. Bush.

Im Joohr 2003 koom öt zom Irakkresch, beij dem d USA un d Ängländer Soldate en dr Irak scheckde. Do vormuude s vorboone Waffe un d Ongerstötzung van Tärroriste dörch Sadam Hussein. Em Laufe van dr Kresch koom öruss, dat öt zo Vorbreche an Jevangene jekomme woch, wobeij besongisch dat Abu-Guraib-Jevängness us d Reih danzde. Ävver och ä Guantanamo woore Denge vörjevalle, di net hödde passeere dörfe.

 D 2. Präsidentschaft 
En d zweide Amtszitt wäähßelde Bush önö Hoov Menestere us. Dozo jehood dr Außenmenestr. Collin Powell wood dörch Condoleezza Rice, watt op Ripuaresch Kondolisa Rais jesproche weed, ersatze. Bush vorsproch dörch singe Äsatz, dr Terrorismus op d Welt ö Äng z sätze. En di Zitt va sing zweide Präsidentschaft veele ävver och Naturkatastrofe, wi dr Hurrikan Katrina, da em Süde van d USA jruuße Schäde vorursachde. 

 Jätt z lääse 
 Offizielle Websiij van öt Wisse Huuß (englisch)
 Jätt övver Bush
 Wi Bush a sing Knöpp koom


Saachjrupp:Mann
Saachjrupp:Präsident (USA)